**Ministru kabineta noteikumu projekta „Grozījumi Ministru kabineta**

**2007. gada 19. jūnija noteikumos Nr. 405 „Putnu gripas uzliesmojuma likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 26. panta pirmā daļa un 27. panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir stājies spēkā Eiropas Komisijas 2017. gada 14. februāra Īstenošanas lēmums (ES) 2017/263 par riska mazināšanas un pastiprinātiem biodrošības pasākumiem un agrīnās konstatācijas sistēmām attiecībā uz risku, ko rada savvaļas putni saistībā ar augsti patogēnās putnu gripas vīrusu pārnešanu uz mājputniem (turpmāk – Īstenošanas lēmums 2017/263). Īstenošanas lēmuma 2017/263, prasības tika ieviestas Ministru kabineta2015. gada 9. jūnija noteikumos Nr. 291 “Noteikumi par biodrošības pasākumu kopumu dzīvnieku turēšanas vietām” (turpmāk – noteikumi Nr. 291). Īstenošanas lēmums 2017/263 atcēla Komisijas 2005. gada 19. oktobra Lēmumu 2005/734/EK, ar ko nosaka biodrošības pasākumus, lai mazinātu risku, ka ļoti patogēno putnu gripu, ko izraisa A tipa H5N1 apakštipa gripas vīruss, no savvaļas putniem varētu pārnest uz mājputniem un citiem nebrīvē turētiem putniem, un ar ko paredz agrīnas konstatācijas sistēmu īpaši apdraudētos apgabalos (turpmāk – Lēmums 2005/734/EK).Lēmuma 2005/734/EK prasības ir pārņemtas Ministru kabineta 2007. gada 19. jūnija noteikumu Nr. 405 „Putnu gripas uzliesmojuma likvidēšanas un draudu novēršanas kārtība” (turpmāk – noteikumi Nr. 405) XVIII2 nodaļā, kas nosaka bioloģiskās drošības pasākumus, lai mazinātu augsti patogēno slimības ierosinātāju pārnešanas risku no savvaļas putniem uz mājputniem un citiem nebrīvē turētiem putniem. Līdz ar to nepieciešams grozīt noteikumus Nr. 405, svītrojot XVIII2 nodaļu, jo biodrošības prasības, kas jāievēro mājputnu novietnēs, jau ir noteiktas noteikumos Nr. 291 (Ministru kabineta 2017. gada 28. februāra noteikumi Nr. 112 “Grozījumi Ministru kabineta2015. gada 9. jūnija noteikumos Nr. 291 “Noteikumi par biodrošības pasākumu kopumu dzīvnieku turēšanas vietām””.Papildus minētajam noteikumos Nr. 405 nepieciešams izdarīt šādus grozījumus: 1) precizēt vārdu salikumu “rakstiska atļauja”, nosakot, ka turpmāk tiks izsniegtas atļaujas, bet neminot, kādas formas atļaujas tās ir. Saskaņā ar Pārtikas un veterinārā dienesta sniegto informāciju atļaujas var tikt dotas dažādos veidos, piemēram, Pārtikas un veterinārais dienests savā oficiālajā tīmekļa vietnē publicē to uzņēmumu sarakstu, kuriem ir tiesības izplatīt dzīvniekus vai dzīvnieku izcelsmes pārtikas produktus vai veikt citas darbības, kas slimības kontroles un apkarošanas laikā citiem uzņēmumiem ir aizliegtas; 2) precizēt noteikumu Nr. 405 50.4.2. apakšpunktu par gaļas pārvietošanas ierobežojumiem aizsardzības zonas teritorijā. Pašlaik no spēkā esošās redakcijas izriet, ka no aizsardzības zonas nav atļauts izvest gaļu, kas iegūta, pirms mājputnu novietnē tika apstiprināts slimības ierosinātājs. Ņemot vērā veterinārās prasības, šādas norma nav atbilstoša no slimības ierosinātāja etioloģiskā aspekta, jo nav pamata aizliegt izplatīt dzīvnieku izcelsmes pārtikas produktus, ja tie iegūti slimības pirmsinkubācijas periodā. Ievērojot minēto, ir sagatavots Ministru kabineta noteikumu projekts „Grozījumi Ministru kabineta 2007. gada 19. jūnija noteikumos Nr. 405 „Putnu gripas uzliesmojuma likvidēšanas un draudu novēršanas kārtība”” (turpmāk – noteikumu projekts).  |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz dzīvnieku īpašniekiem vai turētājiem, kas audzē vai tur mājputnus – vistas, tītarus, pērļu vistiņas, zosis, pīles, paipalas, baložus, fazānus, irbes un citus nožogotās platībās turētus putnus. Saskaņā ar Lauksaimniecības datu centra datiem Latvijā 2017. gada 1. janvārī bija reģistrētas 4367 mājputnu novietnes (mājputnu īpašnieki). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| 1.tabulaTiesību akta projekta atbilstība ES tiesību aktiem |
| Projekts šo jomu neskar. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē no 2017. gada 16. oktobra līdz 2. novembrim. |
| 2. | Sabiedrības līdzdalība projekta izstrādē | Noteikumu projekta saskaņošana ar sociālajiem partneriem nav nepieciešama, jo noteikumu projekts satur tehniskus un redakcionālus labojumus noteikumos Nr. 405. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs Jānis Dūklavs

 Zemkopības ministrijas valsts sekretāre Dace Lucaua

Vecuma-Veco 67027551

Olita.Vecuma-Veco@zm.gov.lv